Amb l'objectiu de visibilitzar, compartir i apropar el circ a públics més amplis, el Departament de Cultura de la Generalitat de Catalunya i el Grec Festival de Barcelona posen en marxa, amb el suport de La Vela de l'Estruch de l'Ajuntament de Sabadell i la complicitat dels grans equipaments escènics municipals de Catalunya, la Producció Nacional de Circ, una peça de gran format escènic que es podrà veure del 28 al 30 de juliol en estrena al Festival Grec i posteriorment en gira a 15 teatres municipals del territori català.
La Producció Nacional de Circ també ha fet residències a La Central del Circ i al Teatre Principal de Sabadell.
La PRODUCCIÓ NACIONAL DE CIRC és un projecte de país que s'integra dins les mesures establertes en el Pla d'Impuls del Circ 2019-2021 que impulsa el Departament de Cultura, en col·laboració amb l'Associació de Professionals del Circ de Catalunya (APCC), el suport de l'Institut Ramon Llull i el Festival Grec i la complicitat del Centre de les Arts del Circ Rogelio Rivel, l'Ateneu Popular 9Barris, La Central del Circ, La Vela de L'Estruch, la Xarxa d'Espais de Circ de Catalunya (XECC) i Nilak.
El Pla, amb una vigència de tres anys, té com a objectiu principal crear un escenari d'oportunitats per a la promoció i difusió del circ en la vida cultural, social i econòmica de Catalunya i més enllà de les nostres fronteres.
La Producció presentarà l'espectacle de creació col·lectiva Estat d'emergència, dirigit per Joan Ramon Graell.
Quines són les vivències i visions dels i les joves artistes de circ que viuen en un món complex a punt del col·lapse?
Estat d'emergència intenta buscar respostes i compartir-les amb el públic.
Autoria: Creació col·lectiva / Direcció: Joan Ramon Graell Gabriel / Ajudantia de direcció: Špela Vodeb (moviment), Joan Arqué Solà (dramatúrgia) / Interpretació: Maria Palma Borràs, Lara Renard García, Carlos Francos Peré, Gabriel Salaün Rivalland, Júlia Clarà Badosa, Raimon Mató Rabassedas, Bruno Toso del Valle / Il·luminació i espai escènic: Adrià Pinar Marcó / Vestuari: Rosa Lugo Fàbregas / Disseny de vídeo: Julià Rocha Pujol / Fotografia i suport comunicació: Marta Garcia Cardellach / Composició musical: Xavier Janué (The Built in Band), Sergi Fàbregas, Lorenzo Porcaro (Singleview) / Producció Executiva: Col·lectiu La Persiana/Griselda Juncà Casas / Cap de Producció: Téntol/Clara Matas Vidal / Coordinadora Tècnica: Rat Serra Bacardit / Veus en off: Roser Borràs Bosch, iaia Joanita / Disseny so: Roger Julià / Estudiant en pràctiques: Aram Pou / Agraïments: Adriana Partal, Leandre Ribera, Escola de Circ Rogelio Rivel, Cia.Voël, Cia.Hotel Iocandi, Tub d'Asssaig i Manel Rosés.
Estat d'Emergència aspira a ser una de les primeres produccions catalanes a planificar, gestionar, executar i avaluar la feina de forma conscient i responsable.
Els principis de sostenibilitat conformaran l'ADN de la proposta: la paritat dels artistes i l'equip, els aspectes mediambientals, l'horitzontalitat, privilegis i desigualtats dels components de l'equip...
Departament de Cultura i Grec Festival de Barcelona
La Vela de l'Estruch de l'Ajuntament de Sabadell
Teatre Zorrilla (Badalona), Teatre Municipal El Jardí (Figueres), Teatre Municipal (Girona), Teatre de la Llotja (Lleida), Teatre Kursaal (Manresa), Teatre Principal (Olot), Teatre Principal (Sabadell),Teatre-Auditori (Sant Cugat del Vallès), Teatre Josep Maria de Sagarra (Santa Coloma de Gramenet),Teatre Auditori Felip Pedrell (Tortosa), Teatre L'Atlàntida (Vic), Atrium Viladecans (Viladecans), Cal Bolet (Vilafranca del Penedès), Teatre Principal (Vilanova i la Geltrú) i Fira Trapezi (Reus).